કવિ કોણ કહેવાય ? જેની કને દર્શન હોય અને સાથે-સાથે વર્ણન હોય. ગીતામાં: આત્માની અમરતાનું વર્ણન, વેદ વાદરતની પુષ્પિતા, સ્થિતપ્રજ્ઞ, ગીતાની યજ્ઞભાવના, અવતાર, જ્ઞાન, તૃપ્તિ, યોગ, યોગની પ્રક્રિયા, વિશ્વરૂપનું વર્ણન, ભક્તના લક્ષણો, કોઈ પણ વર્ણન તમે વાંચો, દૈવી અને આસુરી સંપત્તિનું વર્ણન. ઉપરાંત ગીતામાં ઉપમા, માલોપમા, રૂપક, અતિશયોક્તિ, સાર વગેરે અલંકારો છે પણ ઉત્પ્રેક્ષા અલંકાર નથી. ઉત્પ્રેક્ષાને અંગ્રેજીમાં પોસિબિલિટિ કહીએ છીએ. ગીતા કોઈ શક્યતાને સ્પર્શતી નથી. જે કહે છે તે વ્યવસ્થિત જ કહે છે. છંદની બાબતમાં જોઈએ તો પણ ગીતા સહેજે પાછી પડતી નથી. 645 અનુષ્ટુપ છે. આ બધું વિદ્વાને ગણીને આપ્યું છે, જો કે ગીતા છંદની વ્યાખ્યાઓમાં બંધાતી પણ નથી. પૂર્ણ પુરુષોત્તમની આ ગીતા છે, એમાં જોડાશો તો આનંદ, ન જોડાઓ તો આપની મરજી.